CELEX: 62010TN0220
Language: el
Date: 2010-05-18 00:00:00
Title: Υπόθεση T-220/10: Προσφυγή της Ευρωπαϊκής Επιτροπής κατά της EU Research Projects που ασκήθηκε στις 18 Μαΐου 2010

31.7.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 209/40
            
         Προσφυγή της Ευρωπαϊκής Επιτροπής κατά της EU Research Projects που ασκήθηκε στις 18 Μαΐου 2010
   (Υπόθεση T-220/10)
   ()
   2010/C 209/62
   Γλώσσα διαδικασίας: η αγγλική
   
      Διάδικοι
   
   
      Ενάγουσα: Ευρωπαϊκή Επιτροπή (εκπρόσωποι: N. Bambara και Me C. Erkelens, δικηγόρος)
   
      Εναγομένη: EU Research Projects (Hungerford, Ηνωμένο Βασίλειο)
   
      Αιτήματα της ενάγουσας
   
   Η ενάγουσα ζητεί από το Γενικό Δικαστήριο:
   
               —
            
            
               να υποχρεώσει την εναγομένη να επιστρέψει στην Ευρωπαϊκή Επιτροπή το ποσόν των 102 039,32 ευρώ, πλέον τόκων υπερημερίας υπολογιζομένων με επιτόκιο 4,80% για την περίοδο από 28 Δεκεμβρίου 2006 μέχρι και την ημερομηνία καταβολής του οφειλομένου ποσού·
            
         
               —
            
            
               να καταδικάσει την εναγομένη στα δικαστικά έξοδα, περιλαμβανομένων των εξόδων στα οποία υποβλήθηκε η Ευρωπαϊκή Επιτροπή.
            
         
      Λόγοι και κύρια επιχειρήματα
   
   Η Επιτροπή άσκησε την παρούσα αγωγή, σύμφωνα με το άρθρο 272 ΣΛΕΕ, για να ζητήσει την επιστροφή του ποσού που αχρεωστήτως κατέβαλε στην εναγομένη, ύψους 102 039,32 ευρώ, πλέον τόκων υπερημερίας υπολογιζομένων με επιτόκιο 4,80 % από της ημέρας που το χρέος κατέστη απαιτητό, ήτοι τις 28 Δεκεμβρίου 2006.
   Στο πλαίσιο του πέμπτου προγράμματος πλαισίου της Ευρωπαϊκής Κοινότητας για κοινοτικές δράσεις έρευνας, τεχνολογικής αναπτύξεως και επιδείξεως (1998 — 2002), η Επιτροπή συνήψε, μεταξύ άλλων, με την εναγομένη «σύμβαση για σχέδια έρευνας και τεχνολογικής αναπτύξεως», με αριθμό αναφοράς IST-2001-34850. Σύμφωνα με τις σχετικές διατάξεις της εν λόγω συμβάσεως, το ποσό που ζητείται, βάσει αυτού, από την ενάγουσα αντιστοιχεί στη διαφορά μεταξύ της προκαταβολής που καταβλήθηκε στην εναγομένη και του συνόλου των επιλέξιμων δαπανών που δέχθηκε η ενάγουσα, κατόπιν αιτήσεως της εναγομένης να αποσυρθεί από το σχέδιο, καθώς και λόγω μη τηρήσεως των σχετικών συμβατικών υποχρεώσεών της.
   Προς στήριξη της αγωγής της, η Επιτροπή προβάλλει έναν μόνο λόγο, με σκοπό να υποστηρίξει ότι η εναγομένη δεν τήρησε τις συμβατικές της υποχρεώσεις μη επιστρέφοντάς της τη διαφορά μεταξύ της χρηματοδοτικής συνεισφοράς την οποία η Επιτροπή όφειλε να καταβάλει στην εναγομένη και του συνολικού ποσού της ήδη καταβληθείσας προκαταβολής. Η χρηματοδοτική συνδρομή που οφείλεται στην εναγομένη είναι κατώτερη του συνολικού ποσού που κατέβαλε η ενάγουσα ως προκαταβολή. Εξάλλου, δυνάμει του βελγικού δικαίου, που είναι η διέπουσα τη σύμβαση νομοθεσία, δύναται να ζητηθεί η επιστροφή κάθε μη οφειλόμενου καταβληθέντος ποσού (αχρεωστήτως καταβληθέντος). Συνεπώς, η Επιτροπή διατείνεται ότι η εναγομένη πρέπει να επιστρέψει το οφειλόμενο ποσό.